Diari Oficial de la Generalitat Valenciana


Sumari del DOGV 9958, del 16-10-2024 (2024/10663)

PROPOSTA DE RESOLUCIÓ definitiva d'11 d’octubre de 2024, del director de Turisme Comunitat Valenciana, de concessió d'ajudes 2024 derivades de la Resolució de 30 d'abril de 2024, de la presidenta de Turisme Comunitat Valenciana, per la qual es convoquen les ajudes per a millorar el posicionament del sector turístic per a l’any 2024 – Programa 1
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9958

Data del DOGV
:   16-10-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/10646

CVE
:   LXBD-U-3527-40488

Data del document
:   11-10-2024

Organisme emissor
:   Turisme Comunitat Valenciana

Tipus de document
:   Resolució

Anàlisi jurídica

 Descriptors 

:   * ajuda pública
    * turisme

*Antecedents de fet*

Primer. Mitjançant la Resolució de 30 d'abril de 2024, de la presidenta de Turisme Comunitat Valenciana, es convoquen les ajudes per a millorar el posicionament del sector turístic per a l'any 2024. En l'annex I de l’esmentada resolució s'arrepleguen els programes d'actuació de Turisme Comunitat Valenciana per a l'any 2024 i que s’indiquen a continuació:

Programa 1: Impuls al posicionament de les empreses i el màrqueting de producte turístic de la Comunitat Valenciana, dirigit a empreses turístiques de la Comunitat Valenciana que desenrotllen durant 2024 projectes orientats al posicionament del sector turístic, amb una consignació de 4.000.000,00 d’euros amb càrrec a la línia pressupostària S0357 «Impuls a la competitivitat turística», del capítol IV, del pressupost de Turisme Comunitat Valenciana per a l'exercici 2024.

Programa 2: Impuls a esdeveniments musicals, esportius, gastronòmics i culturals d'impacte turístic, dirigit a empreses, associacions, federacions o fundacions que duguen a terme durant 2024 esdeveniments musicals, esportius, gastronòmics i culturals de la Comunitat Valenciana que tinguen impacte turístic, amb una consignació de 2.040.000,00 euros amb càrrec a la línia S0357 «Impuls a la competitivitat turística» del capítol IV, del pressupost de Turisme Comunitat Valenciana per a l'exercici 2024.

Segon. Com a resultat de la reunió de data 2 d'agost de 2024, de la comissió d'avaluació d'ajudes i d'acord amb el que s'establix en l’apartat 2, lletra e), de l'article 33, del Decret 7/2020, de 17 de gener, del Consell, de regulació dels òrgans per a la coordinació de l'acció turística i de l'organisme públic per a la gestió de la política turística, així com en el que s'establix en l'article 11.5, de la Resolució de 30 d'abril de 2024 esmentada en l'antecedent de fet primer, el passat 8 d'agost de 2024 el director de Turisme Comunitat Valenciana va formular la proposta de resolució provisional de concessió d'ajudes 2024 per a millorar el posicionament del sector turístic, programa 1.

Tercer. Amb data 16 d'agost de 2024, es va publicar en el DOGV núm. 9916 la proposta de resolució provisional de concessió assenyalada en l'antecedent de fet anterior. En esta es proposava la concessió provisional de lasubvenció als sol·licitants de les ajudes detallats en l'annex I i, al seu torn, es concedia un termini de deu dies hàbils, a comptar des de l'endemà de la publicació d'esta proposta de resolució provisional, per a la presentació d'al·legacions i l’aportació, si era el cas, de la documentació acreditativa del compliment de l'article 13.3 bis de la Llei 38/2003, de 17 de novembre, posant de manifest l'expedient als interessats.

Quart. Que han tingut entrada en el registre de Turisme Comunitat Valenciana, dins del termini establit i en la forma corresponent, els següents escrits d'al·legacions a la proposta de resolució provisional de concessió d'ajudes per a millorar el posicionament del sector turístic per a l'any 2024 – Programa 1:

|  |  |  |  |
| --- | --- | --- | --- |
| *NÚM. DE REGISTRE D'ENTRADA* | *DATA* | *SOL·LICITANT* | *NÚM. D’EXPEDIENT* |
| 22267/2024/177188 | 28.08.2024 | FERVIGRE, SL | CAC-2-24 |
| 22379/2024/177256 | 28.08.2024 | HISPANIA EDUCACIÓN Y COMUNICACIÓN, SL | CTV-30-24 |
| 22546/2024/177336 | 28.08.2024 | ALMIRANTE SERVICIOS INTEGRALES, SL | CHV-55-24 |
| 22682/2024/177661 | 30.08.2024 | ARSECULTUR, SL | CTV-35-24 |

  

Quint. Vistes les al·legacions presentades pels interessats, l'òrgan instructor, després de la revisió i estudi d'estes, segons els criteris de valoració i el procediment descrit en la convocatòria, va emetre els corresponents informes amb data 3 d'octubre de 2024, base per a l'elaboració de la proposta de resolució definitiva de concessió. En l'annex I d’esta proposta de resolució definitiva s’indica el resultat de l'anàlisi de les al·legacions presentades.

Sext. D'acord amb l'obligació de les persones o entitats beneficiàries d'estes ajudes establida en l'article 14 de la resolució de convocatòria d'ajudes 2024, a l'empara de l'article 13.3 bis de la Llei 38/2003, general de subvencions, de 17 de novembre, ha tingut entrada en el registre de Turisme Comunitat Valenciana la documentació acreditativa del seu compliment.

*Fonaments de dret*

Primer. La Resolució de 30 d'abril de 2024, de la presidenta de Turisme Comunitat Valenciana, per la qual es convoquen les ajudes 2024 de Turisme Comunitat Valenciana, dirigides a empreses, associacions, federacions i fundacions, destinades a la millora del posicionament del sector turístic per a l'any 2024; el Decret 4/2017, de 31 de març, del president de la Generalitat, pel qual s'aproven les bases reguladores de les ajudes dirigides al sector turístic de la Comunitat Valenciana, modificat pel Decret 6/2023, de 26 d'abril, del president de la Generalitat; la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; la Llei 38/2003, de 17 de novembre, general de subvencions, i el seu Reglament, aprovat pel Reial decret 887/2006, de 21 de juliol, i tota altra normativa aplicable.

Segon. La competència per a dictar la present proposta l'ostenta el director de Turisme Comunitat Valenciana d'acord amb el que s'establix en l’apartat 2, lletra e), de l'article 33 del Decret 7/2020, de 17 de gener, del Consell, de regulació dels òrgans per a la coordinació de l'acció turística i de l'organisme públic per a la gestió de la política turística, així com allò que s'establix en l'article 11.5, de la Resolució de 30 d'abril de 2024 esmentada en el fonament primer.

Tercer. L'article 36.3 de la Llei 39/2015, d'1 d'octubre, del procediment administratiu comú de les administracions públiques, establix que els actes administratius de la mateixa naturalesa, com ara nomenaments, concessions o llicències, podran refondre's en un únic acte, acordat per l'òrgan competent, que especificarà les persones o altres circumstàncies que individualitzen els efectes de l'acte per a cada interessat.

Vistos els anteriors antecedents de fet i fonaments de dret, es formula la present proposta de resolució definitiva:

I. Desestimar les al·legacions presentades pels interessats que figuren en l'annex I de la present proposta de resolució definitiva.

II. Concedir subvenció als sol·licitants de les ajudes que es detallen en l'annex II de la present proposta de resolució definitiva, amb indicació de l'actuació a subvencionar i l'import de l'ajuda, corresponents al programa 1 (Impuls al posicionament de les empreses i el màrqueting de producte turístic de la Comunitat Valenciana) detallat en l'antecedent primer d'esta proposta de resolució definitiva.

Les persones o entitats proposades hauran de complir totes les obligacions establides en les bases reguladores, en la resolució de convocatòria, i també en la resta de normativa vigent d'aplicació.

III. Publicar esta proposta de resolució definitiva de concessió en el *Diari Oficial de la Generalitat Valenciana*  (DOGV), amb efectes de notificació, i concedir un termini de deu dies hàbils, a comptar de l'endemà de la publicació de la proposta, per a manifestar la seua acceptació o el desistiment de l'ajuda concedida. En cas que l'interessat no manifeste el desistiment exprés en este termini, les propostes de concessió d'ajudes s'entendran acceptades en totes les seues condicions.

  

València, 11 d'octubre de 2024

Israel Martínez Fernández

Director de Turisme Comunitat Valenciana

Esta disposició conté annexos. Consulteu-ne la versió en PDF.